Grįžtanti Napoleono armija Vilniaus rotušės aikštėje (paveikslas)

Grįžtanti Napoleono armija Vilniaus rotušės aikštėje – 1812–1820 m. sukurtas dailininko Jono Damelio paveikslas, vaizduojantis prancūzmečiu žygyje į Rusiją sumuštą Napoleono Didžiąją armiją, bėgančią iš Rusijos per Vilnių.Vladas Drėma. Dingęs Vilnius. Vilnius: Versus Aureus, 2013, p. 176. ISBN 978-9955-34-401-8.Jono Damelio biografija Visuotinėje lietuvių enciklopedijoje. 

Šiuo metu paveikslas saugomas Varšuvos nacionaliniame muziejuje.Lietuvos dailės muziejus.  

 Istorija 

Dailininkas Jonas Damelis tapė paveikslus istorine tematika, daug dėmesio skyrė Napoleono kampanijai. Spėjama, kad šis paveikslas nutapytas apie 1814 metus. Paveikslas tapytas kaip batalinė kompozicija. Buvo saugomas Lvove, taip pat Osolinskių bibliotekoje. Dailininkas Vilhelmas Georgas Timas pagal šį paveikslą yra sukūręs litografiją. Taip pat yra sukurta ir kitų litografijų.Varšuvos nacionalinis muziejus. Lietuvos dailės muziejus. Parodos katalogas. Vilniaus klasicizmas. Vilnius: Baltos lankos, 2000., p. 136–137. ISBN9955-00-043-0.

 Aprašymas 

Paveiksle vaizduojami besiblaškantys Napoleono kariai aikštėje prie Vilniaus rotušės. Rotušės nupieštas tik frontonas ir priekinės šešios kolonos. Dalis karių sėdi ant žirgų, dalis nugriuvusių, žuvusių, guli sniege. Taip pat nupiešta ir ant sniego nugaišusių žirgų. Minia blaškosi chaotiškai. Paveikslo fonas – dramatiškas. Juo siekta atkurti istorinį faktą, jog Napoleono kariuomenė į Vilnių atvyko išbadėjusi, kamuojama šalčio ir ligų. Išilgai rotušės slenka minios marodierių. Dramatišką vaizdą sustiprina rūkstantys tamsūs dūmai iš visų toliau, kitoje aikštės pusėje stovinčių namų.The retreat of the French army in 1812 through Town Hall Square in Vilnius. Tomaszewicz Andrzej. Rok 1812 w historii Wilna. Skelbta „Napoleon.org.pl.” 

 Šaltiniai 

Kategorija:Istoriniai paveikslai
Kategorija:Varšuvos nacionalinio muziejaus paveikslai